TEMPORIS PARTUS MASCULUS. 31 



pactu inventum fuisset, non solitarium, sed cum multa 

 inventorum nobilium (quae sub eundem meridianum 

 cadunt) frequentia prodiisset. Sic et alia, turn opera 

 turn posita. Quare moneo, si forte idolum aliquod 

 alicujus istorum meam (id est, rerum) veritatem aliquo 

 in puncto secuerit, noli aut de iis majora, aut de me in- 

 feriora cogitare, cum satis appareat ex reliquorum igno- 

 ratione ipsa ilia, non ex scientiae analogia, eos dixisse. 

 Adhuc instas (fili) num ergo universas istorum chartas 

 thuri et odoribus amicula fieri jubeo ? 1 Non illud 

 dixerim. Manet enim paulisper aliquis eorum tisus, 

 tenuis quidem et angustus, et longe alius quam in quern 

 destinatae erant ac nunc usurpantur, sed tamen aliquis. 

 Adde et alias multas chartas illis celebritate obscurio- 

 res, usu praestantiores esse. Aristotelis et Platonis mo- 

 ralia plerique mirantur ; sed Tacitus magis vivas moram 

 observations spirat. Verum quae tandem utilitas ex 

 chartis capi possit, quaeque aliae aliis utilitate antecedant, 

 quaeque minima pars sint chartarum munera, eorum 

 quae ad interpretationem naturae conferunt, suo loco 

 dicetur. Postremo (fili) ita te quasrentem audio : num 

 tu te in istorum omnium locum sufficis ? Respondebo, 

 atque id [non] dissimulanter, et ex intimo sensu meo. 

 Ego (fili suavissime) tibi sanctum, castum, et legitimum 

 connubium cum rebus ipsis firmabo. Ex qua consue- 

 tudine (supra omnia epithalamiorum vota) beatissimam 

 prolem vere Heroum (qui infinitas humanas necessi- 

 tates, omnibus gigantibus, monstris, et tyrannis exitio- 

 siores, subacturi sunt, et rebus vestris placidam et festam 

 securitatem et copiam conciliaturi) suscipies. Egovero 

 (fili) si te jamjam animo ab idolis non repurgato ver- 

 tiginosis experientiaa ambagibus committerem, nae tu 



1 jubes in the original. J. S. 



